ભાજપા મીડિયા વિભાગની એક અખબારી યાદી જણાવે છે કે, ભાજપાના પ્રદેશ અધ્યક્ષ જીતુભાઇ વાઘાણીએ સુરત  લોકસભા બેઠકના કતારગામ વિસ્તારના મૂર્તિબાગ, સ્વામીનારાયણ મંદિર પાસેના વિસ્તારમાં વિવિધ વ્યવસાયો સાથે જોડાયેલા વેપારી મંડળના અગ્રણીઓ, ટેક્ષટાઇલ ઉદ્યોગ તથા હીરા ઉદ્યોગ સાથે સંકળાયેલ અગ્રણીઓ તેમજ વિવિધ સમાજના આગેવાનો સાથેની યોજાયેલ બેઠકમાં  સરકારની ઔદ્યોગીકલક્ષી યોજનાઓનું માર્ગદર્શન આપ્યું તેમજ પ્રધાનમંત્રી નરેન્દ્રભાઇ મોદીના નેતૃત્વમાં છેલ્લા પાંચ વર્ષમાં કેન્દ્ર સરકારની વિવિધ પ્રજાલક્ષી કલ્યાણકારી યોજનાઓની માહિતી આપી હતી.